Španjolska, Ujedinjeno Kraljevstvo, Njemačka, Portugal, Francuska, Italija… Austrija. Što je ovim zemljama zajedničko? Puno toga, ali i podatak kako je u tim zemljama otvoren službeni Xiaomi dućan.

Oglas

Malo smo više istražili i otkrili kako su ovo podaci koji se odnose samo na Zapadnu Europu, dok Xiaomi već ima otvorene brojne dućane u Istočnoj Europi. Ili kako kažu – Istok prije Zapada. Znači li to nešto? :) Kako god bilo, Xiaomi službene dućane već ima u zemljama kao što su Poljska, Estonija, Letonija, Litva, Ukrajina, Bjelorusija, Rusija, Mađarska, Češka, Slovačka i Grčka. Osjećate li koja bi zemlja Europske unije mogla biti slijedeća? Ne, nismo mislili na Sloveniju, ali ne bi imali ništa protiv da se to dogodi u otprilike isto vrijeme kada i u Hrvatskoj.

Naime, Xiaomi brend je izuzetno popularan u Europi s naglim rastom prodaje od čak 999% u prvom ovogodišnjem kvartalu (Q1 2018) o čemu smo detaljno pisali, a prema mišljenju čitatelja našeg portala Xiaomi je popularniji od Applea, Huaweija, Samsunga i LG-ja.

Kako god bilo, čini se kako Xiaomi opasno širi svoj ekosustav. Naravno, u Europi neće samo prodavati pametne telefone, nego i pametne satove, pametne narukvice, akcijske kamere, slušalice, power bank baterije i drugu potrošačku elektroniku.